OpenLLM-France/wikimedia huggingface dataset:
# Qasr

«Qasr» té aquests significats:
* en àrab significa "castell" (del llatí castrum), també transcrit ksar
* Geografia:
** Qasr Libya, poble de Líbia
** Qasr Ahmed, port de la ciutat líbia de Misurata
** Qasr Amra, castell del desert a Jordània
** Qasr Azraq, castell del desert a Jordània
** Qasr Ibrim, jaciment arqueològic a Núbia
** Qasr Kharana, castell del desert a Jordània
** Qasr al-Abd, ruïnes a l'oest de Jordània
** Qasr al-Hosn, l'edificació de pedra més antiga a Abu Dhabi
** Qasr alheer algharbi, castell a Síria
** Qasr alheer alsharqi, castell a Síria
** Qasr ibn Wardan, castell a Síria
** Qasr (Fariman), llogarret a la regió de Fariman, a l'Iran
** Qasr (Mashhad), llogarret a la regió de Mashhad, a l'Iran
** Qasr (presó), presó de Teheran, a l'Iran
** Xarestan de Qasr-e-Xirin, regió de la província de Kermanshah, Iran
** Umm Qasr, ciutat de l'Iraq
* Cinema:
** Sayyidat al-Qasr, pel·lícula egípcia de 1958
* Conflictes bèl·lics:
** Batalla d'Umm Qasr, primera confrontació militar de la guerra de l'Iraq

## Vegeu també

* ksar
* Alcàsser
# Casa Domingo (Alcarràs)

La Casa Domingo és una obra d'Alcarràs (Segrià) inclosa a l'Inventari del Patrimoni Arquitectònic de Catalunya.

## Descripció

La casa Domingo es troba aïllada en el paisatge del terme municipal d'Alcarràs. Es troba a força alçada en el paisatge; i la seva volumetria s'orienta cap al pendent, quelcom que queda encara més accentuat per la coberta inclinada que arriba fins a terra de la part posterior.
Prop de la vora del marge es troben les habitacions de serveis, juntament amb la sala d'estar i el menjador, que ocupen dues plantes. Es crea un espai central buit que centra l'espai de tota la casa i a on se situa l'escala de caragol que comunica amb els dormitoris dels fills. A la segona planta es troben l'estudi i el dormitori principal cadascun en una banda. El resultat, doncs, és una estructura en forma de T que focalitza tota la vida i activitat de la casa a la sala d'estar. A la part posterior, on la coberta està inclinada, es desenvolupa un porxo sobre la piscina.
La volumetria de la casa, així com l’organització de l'espai domèstic, presenten una correlació directa amb la seva peculiar posició.

## Referències

* 1 2 3 «Casa Domingo». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Casa Domènec Ramoneda

La Casa Domènec Ramoneda és una obra eclèctica de Sentmenat (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa, pis i golfes. La planta baixa té porta d'accés allindada i dues finestres de la mateixa tipologia als costats. Al primer pis hi ha un balcó corregut de dues obertures, també allindanades, i amb esgrafiat floral a la llinda.
Al pis de les golfes, hi ha vuit finestres rectangulars que alternen amb elements decoratius esgrafiats de tema floral. A la banda dreta, hi ha un cos de planta i pis. El coronament de l'edifici és amb barana, sostinguda per carteles d'inspiració clàssica i decorada per gerros.

## Història

La casa va ser construïda l'any 1898, data que apareix esgrafiada al centre de la façana principal.

## Referències

* 1 2 3 4 5 «Habitatge al carrer Sant Antoni, 3». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].
# Catocala optata

Catocala optata és una espècie de papallona nocturna de la subfamília Erebinae i la família Erebidae.

## Distribució

Es troba a Espanya, Portugal, França i Marroc.

## Descripció

Fa 61-63 mm d'envergadura alar.
Els adults volen de juliol a setembre.

## Plantes nutrícies

Les larves han estat enregistrades alimentant-se de Salix caprea i Salix viminalis. Les larves poden trobar-se de juny a juliol.

## Subespècies

* Catocala optata optata
* Catocala optata atlantica Le Cerf, 1932 (Marroc)

## Referències

* ↑ «European Butterflies and Moths» (en anglès). [Consulta: 15 març 2016].

## Enllaços externs

* Biodiversidad Virtual: Catocala optata (castellà)
* Moths and Butterflies of Europe and North Africa: Catocala optata (anglès)
# Quint Lol·li

Quint Lol·li (en llatí Quintus Lollius) va ser un cavaller romà de Sicília que tenia uns 90 anys quan Verres era pretor de Sicília (73 a 71 aC). Va ser maltractat per Quint Aproni, un dels lloctinents de Verres. Quan Verres va ser jutjat no va poder assistir al judici per la seva edat i va enviar al seu lloc al seu fill Marc Lol·li. Un altre fill, Quint Lol·li, havia mort abans del 71 aC, quan reunia proves contra Verres, probablement a mans d'un sicari enviat pel mateix Verres.

## Referències

* ↑ Marcus Tullius Cicero. The Orations of Marcus Tullius Cicero: Orations for Quintius, Sextus Roscius, Quintus Roscuis, against Quintus Cæcilius, and against Verres. G. Bell & sons, 1878, p. 320–321.
# Casperi

Casperi (en llatí Casperius) va ser un militar romà del segle i.
Era centurió sota el prefecte Celi Pol·lió i comandant de la fortalesa de Gornees l'any 52 durant la guerra entre armenis i ibers. Quan Pol·lió va voler trair els armenis subornat pel rei Radamist, Casperi s'hi va oposar i va intentar que els ibers aixequessin el setge. L'any 62 encara era centurió a Armènia i Corbuló el va enviar com ambaixador a Vologès I de Pàrtia.

## Referències

* ↑ Casperius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 619
# Casper von Folsach

Casper von Folsach (Gentofte, Hovedstaden, 30 de març de 1993) és un ciclista danès professional des del 2012, actualment a l'equip Team Giant-Castelli. Combina el ciclisme en pista on ha aconseguit els majors èxits, com la medalla de bronze als Jocs Olímpics de Rio de Janeiro de 2016 en la prova de Persecució per equips.

## Palmarès en pista

* 2010
** Campió de Dinamarca júnior en Persecució
* 2011
** Campió de Dinamarca júnior en Persecució per equips
* 2013
** Campió de Dinamarca en Persecució
* 2016
** Medalla de bronze als Jocs Olímpics de Rio de Janeiro en persecució per equips (amb Lasse Norman Hansen, Frederik Madsen, Niklas Larsen i Rasmus Christian Quaade)
** Campió d'Europa de Derny

### Resultats a la Copa del Món

* 2012-2013
** 1r a Glasgow, en Persecució per equips
* 2016-2017
** 1r a Cali, en Madison
* 2017-2018
** 1r a Manchester, en Madison

## Palmarès en ruta

* 2011
** Campió de Dinamarca júnior en contrarellotge
** Campió de Dinamarca júnior en contrarellotge per equips
* 2017
** Vencedor d'una etapa a l'Okolo jižních Čech
* 2018
** 1r a la Ronda van Midden-Nederland

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Joacine Katar Moreira

Joacine Elysees Katar Tavares Moreira (Guinea Bissau, 27 de juliol de 1982) és una política i activista portuguesa d'origen guineà.

## Biografia

Va néixer a Guinea Bissau, tot i que viu a Portugal des dels vuit anys.
Va adquirir la nacionalitat portuguesa per naturalització el 2003.
Es va llicenciar en història moderna i contemporània. Posteriorment va obtenir un màster en estudis de desenvolupament i un doctorat en estudis africans. Fundadora de l'Institut de la Dona Negra a Portugal (INMUNE), va ser inclosa com a cap de llista per Lisboa de la candidatura de Livre (L) de cara a les eleccions legislatives de Portugal d'octubre de 2019.
Va resultar electa com a diputada de l'Assemblea de la República en els comicis, estrenant així el partit representació parlamentària per primera vegada des de la seva fundació en 2014.

## Referències

* 1 2 «Aviso n.o 11 795/2003 (2.a série)». Diário da República 257/2003. Série II de 6 de novembre de 2003, pàg. 16684.
* 1 2 Caetano, Maria João «Joacine Katar Moreira: "Eu gaguejo. Isso não me impede de rigorosamente nada"». Diário de Notícias, 11-08-2019.
* ↑ Baptista, Sofia Correia «Joacine Katar Moreira: uma activista negra a caminho do Parlamento». Público, 04-10-2019.
* ↑ «Livre elege Joacine Katar Moreira para o Parlamento». Jornal de Negócios, 07-10-2019.
# Raboseta

La raboseta o llopet ibèric (Cobitis calderoni) és una espècie de peix de la família dels cobítids i de l'ordre dels cipriniformes.
És endèmic de la península Ibèrica.

## Reproducció

És ovípar.

## Alimentació

Menja principalment invertebrats aquàtics.

## Hàbitat

Viu en zones de clima temperat.

## Distribució geogràfica

Es troba a la península Ibèrica: és una espècie de peix endèmica del riu Ebre.

## Estat de conservació

Es troba amenaçat d'extinció a causa de la contaminació, la destrucció del seu hàbitat i la introducció d'espècies invasores.

## Referències

* ↑ The Taxonomicon (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* 1 2 FishBase (anglès)
* ↑ Universitat de València (anglès)
* ↑ Crivelli, A.J. 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.

## Bibliografia

* Almaça, C. 1995. Freshwater fish and their conservation in Portugal. Biol. Conserv. 72:125-127.
* Elvira, B. 1990. Iberian endemic freshwater fishes and their conservation status in Spain. J. Fish Biol. 37 (Suppl. A):231-232.
* Elvira, B. 1995. Conservation status of endemic freshwater fish in Spain. Biol. Conserv. 72:129-136.
* Elvira, B. 1996. Endangered freshwater fish of Spain. p. 55-61. A. Kirchhofer i D. Hefti (eds) In Conservation of Endangered Freshwater Fish in Europe. Birkhäuser Verlag, Basilea, Suïssa.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. 1997. European freshwater fishes. Biologia 52, Suppl. 5:1-271.
* Madeira, J.M., M.J. Collares-Pereira i B. Elvira 1992. Cytotaxonomy of Iberian loaches with some remarks on the karyological evolution of both families (Pisces, Cobitidae, Homalopteridae). Caryologia 45:273-282.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Sokolov, L.I. i L.S. Berdicheskii 1989. Acipenseridae. p. 150-153. A J. Holcík (ed.) The freshwater fishes of Europe. Vol. 1, Part II. General introduction to fishes Acipenseriformes. AULA-Verlag Wiesbaden. 469 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Punxsutawney

Punxsutawney és una població del Comtat de Jefferson (Pennsilvània) als Estats Units d'Amèrica coneguda pel dia de la marmota que s'hi celebra cada 2 de febrer.

## Demografia

Segons el cens del 2000, Punxsutawney tenia 6.271 habitants, 2.748 habitatges, i 1.602 famílies. La densitat de població era de 708 habitants/km².
Dels 2.748 habitatges en un 25,3% hi vivien nens de menys de 18 anys, en un 41% hi vivien parelles casades, en un 13,5% dones solteres, i en un 41,7% no eren unitats familiars. En el 37,8% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,89.
Per edats la població es repartia de la següent manera: un 21,3% tenia menys de 18 anys, un 9,9% entre 18 i 24, un 25,1% entre 25 i 44, un 21,6% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 77,2 homes.
La renda mediana per habitatge era de 26.250 $ i la renda mediana per família de 33.054 $. Els homes tenien una renda mediana de 28.958 $ mentre que les dones 19.076 $. La renda per capita de la població era de 14.802 $. Entorn del 13,3% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Punxsutawney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Punxsutawney». American Fact Finder. Oficina del Cens dels Estats Units, 12-01-2010.
# Puny alçat

El puny alçat (també conegut com a puny tancat) és un símbol de solidaritat i suport. També és utilitzat com a salutació per expressar unitat, força, desafiament o resistència. La salutació es remunta a l'antiga Assíria on s'utilitzava com un símbol de resistència. És utilitzat principalment per activistes d'esquerra, com ara: marxistes, anarquistes, comunistes, pacifistes i feministes.

## Vegeu també

* Black Power
* Salutació romana

## Enllaços externs

* Rude Hand Gestures
* Wikinapoli, Hand Gestures
* A Cactus on Your Palm
# Ramonvila e Sent Anhan

Ramonvila e Sent Anha (francès i oficial Ramonville-Saint-Agne, occità Ramonvila e Sent Anha) és un municipi francès del departament de l'Alta Garona a la regió d'Occitània. Se situa a la part sud de la conurbació de Tolosa. En el cens de 1999 comptava 11.696 habitants i un territori de 6,46 km².

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
# Ramonh

El Ramougn o pic Ramougn és una muntanya de 3.011 m d'altitud, amb una prominència de 60 m, que es troba al maqssís de Nhèuvièlha, al departament dels Alts Pirineus (França). El pic porta aquest nom en honor del pirineista Louis Ramond de Carbonnières, igual que al pic de Soum de Ramond. Ramougn és la promunciació de Ramond en gascó.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
# Casper (Wyoming)

Casper és la ciutat i seu del Comtat de Natrona, a l'estat de Wyoming dels Estats Units d'Amèrica.

## Demografia

Segons el cens del 2010, Casper tenia 53.569 habitants. Al cens del 2000, tenia 49.644 habitants, 20.343 habitatges, i 13.141 famílies. La densitat de població era de 800,3 habitants/km².
Dels 20.343 habitatges en un 31,8% hi vivien nens de menys de 18 anys, en un 49,6% hi vivien parelles casades, en un 11,1% dones solteres, i en un 35,4% no eren unitats familiars. En el 29,1% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,9% tenia menys de 18 anys, un 10,5% entre 18 i 24, un 27,7% entre 25 i 44, un 22,3% de 45 a 60 i un 13,6% 65 anys o més.
L'edat mitjana era de 36 anys. Per cada 100 dones de 18 o més anys hi havia 91,6 homes.
La renda mitjana per habitatge era de 36.567 $ i la renda mediana per família de 46.267 $. Els homes tenien una renda mediana de 34.905 $ mentre que les dones 21.810 $. La renda per capita de la població era de 19.409 $. Entorn del 8,5% de les famílies i l'11,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Casper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Casper». American Fact Finder. Oficina del Cens dels Estats Units, 12-01-2010.
# Casper Jørgensen

Casper Jørgensen (Årslev, Faaborg-Midtfyn, 20 d'agost de 1985) és un ciclista danès professional entre el 2007 i el 2010. Combinà el ciclisme en carretera amb el ciclisme en pista, especialitat en què guanyà una medalla de plata als Jocs Olímpics de Pequín en la prova de persecució per equips.
Des del 2011 és entrenador de l'equip nacional de ciclisme en pista danès, el 2019 fou guardonat amb el premi a millor entrenador de l'any per DR's Sport.

## Palmarès en pista

* 2003
** Campió de Dinamarca en Persecució per equips
* 2004
** Campió de Dinamarca en Persecució per equips
** Campió de Dinamarca en Scratch
* 2005
** Campió de Dinamarca en Persecució per equips
* 2006
** Campió de Dinamarca en Persecució per equips
** Campió de Dinamarca en Scratch
* 2007
** Campió de Dinamarca en Persecució per equips
** Campió de Dinamarca en Scratch
* 2008
** Medalla d'argent als Jocs Olímpics de Pequín en Persecució per equips (amb Alex Rasmussen, Michael Mørkøv, Jens-Erik Madsen i Michael Færk Christensen)
** Campió de Dinamarca en Persecució per equips
** Campió de Dinamarca en Quilòmetre contrarellotge
* 2009
** Campió del món de Persecució per equips (amb Alex Rasmussen, Jens-Erik Madsen i Michael Færk Christensen)

### Resultats a la Copa del Món

* 2005-2006
** 1r a Sydney, en Persecució per equips

## Palmarès en ruta

* 2007
** Pròleg del Gran Premi Guillem Tell
* 2008
** Pròleg de l'Olympia's Tour
* 2009
** Pròleg del Tour du Loir-et-Cher

## Referències

* ↑ «JØRGENSEN Casper». [Consulta: 2 maig 2024].
* ↑ ONLUS®, Museo del Ciclismo Associazione Culturale. «Museo del Ciclismo - Casper JORGENSEN» (en italià). [Consulta: 2 maig 2024].
* ↑ «Olympedia – Casper Jørgensen». [Consulta: 2 maig 2024].
* ↑ «Tre trænere i verdensklasse nomineret til trænerpris» (en danès). [Consulta: 2 maig 2024].
* ↑ «OVERBLIK Her er vinderne til Sport 2019» (en danès), 04-01-2020. [Consulta: 2 maig 2024].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Castell de Calmella

El Castell de Calmella és un castell medieval d'estil romànic del segle xi situat en el poble de Calmella, a la comarca del Rosselló (Catalunya Nord).
Està situat al lloc més elevat del petit nucli de Calmella, al costat nord de l'església parroquial de Sant Feliu.

## Història

Documentat des del 1250, moment en què Jaume I el Conqueridor va autoritzar la seva construcció. Arnau de Montescot, fill de Beatriu d'Oms, senyor de Calmella i d'Oms en fou el constructor.

## Les restes del castell

Les restes del castell es confonen amb les del poble medieval, a prop de l'església de Sant Feliu.

## Bibliografia

* Becat, Joan; Ponsich, Pere; Gual, Raimon. «Calmella». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere; Badia i Homs, Joan. «Castells i edificacions militars del Rosselló anteriors al 1300: Castell de Calmella». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.
# Centre Mèdic Wolfson

El Centre Mèdic Wolfson (en hebreu: מרכז רפואי וולפסון) (transliterat: Merkaz Refui Wolfson) és un hospital a la ciutat de Holon, Israel. L'hospital de Wolfson es troba a l'àrea metropolitana de Tel-Aviv, en el Districte de Tel-Aviv, en un barri a on hi ha una població de mig milió d'habitants. El centre està classificat com el novè hospital més gran d'Israel. El centre mèdic va ser fundat amb l'assistència de la Fundació Wolfson i porta el nom de Lady Edith Specterman Wolfson, l'esposa d'Isaac Wolfson.
El centre mèdic de Holon es va obrir al públic en 1980, en la frontera sud de Tel-Aviv-Jaffa. El centre ha crescut des de 342 llits fins a més de 650 llits en 2007, amb 30 llits addicionals per a pacients ambulatoris.
Els departaments del centre mèdic Wolfson estan afiliats a l'escola de medicina Sackler, de la Universitat de Tel-Aviv, i supervisa als estudiants universitaris. El centre dona feina a més de 100 metges que realitzen diversos treballs a la universitat i treballen com a professors. Els estudiants provenen dels Estats Units d'Amèrica, el Regne Unit, la República Popular de la Xina, Itàlia, Etiòpia, Ghana, Equador, Bulgària, Hondures i la República de Geòrgia. El centre mèdic publica regularment articles acadèmics en revistes locals i estrangeres.

## Referències

* ↑ «Sheba - Largest Hospital in Israel», 07-05-2007. [Consulta: 14 setembre 2007].
* 1 2 3 «About The Edith Wolfson Medical Center». Arxivat de l'original el 2011-07-21. [Consulta: 3 gener 2018].

## Enllaços externs

* Centre mèdic Wolfson (hebreu) i (àrab)
# Centre Mèdic de Galilea

El Centre Mèdic de Galilea (en hebreu: המרכז הרפואי לגליל) (en anglès: Galilee Medical Center) és un hospital situat a la ciutat costanera de Nahariya i és el segon hospital més gran en el nord d'Israel (després de l'Hospital Rambam de Haifa). Va ser establert en 1956.

## Ubicació

L'hospital es troba als afores de Nahariya, a 3 quilòmetres del centre de la ciutat, i serveix a mig milió de residents de l'oest de Galilea, des de Karmiel fins a la costa.
El centre es troba molt prop de la frontera nord d'Israel amb el Líban, la principal àrea d'especialització de l'hospital és el trauma: soldats de les FDI, civils israelians, personal de les Nacions Unides i civils dels països àrabs veïns.

## Història

Des del seu modest començament com un petit hospital de maternitat, el centre mèdic de Galilea s'ha convertit en una instal·lació amb 722 llits. La sala d'emergències rep al voltant de 400 persones al dia i el nombre d'hospitalitzacions és d'aproximadament 60.000 per any.
Uns 420 metges practiquen en aquest hospital del govern, mentre que el nombre total d'empleats és d'aproximadament 2.200 persones. El personal de l'hospital és un reflex de la demografia multiétnica de la Galilea occidental, formada per jueus, musulmans, cristians, drusos i uns altres. En 2007, l'hospital de Galilea va ser el primer a designar a un àrab israelià, el Dr. Masad Barhoum, com el seu director.
Abans de l'any 2000, aproximadament un terç dels pacients en el departament d'oftalmologia eren ciutadans libanesos que van travessar la frontera i van rebre tractament mèdic.
En l'estiu de 2006, durant la Guerra del Líban de 2006, l'hospital va manejar la major quantitat de víctimes a Israel. Durant la guerra d'un mes, uns 1.800 civils i 300 soldats de les FDI van ser transportats allí.
Durant aquest temps, l'hospital va rebre un impacte directe que va destruir una paret exterior i vuit habitacions. Des de llavors, l'hospital ha construït una sala d'emergències subterrània, finançada en part per donants a l'estranger.
Des del començament de la Guerra civil siriana en 2013, el Centre Mèdic de Galilea ha atès a més de 1.600 víctimes d'aquest conflicte, per la qual cosa és una de les principals institucions a Israel amb experiència en el tractament de lesions de guerra complexes.

## Referències

* 1 2 Civilians Under Assault: Hezbollah's Rocket Attacks on Israel, Human Rights Watch
* 1 2 Doctor at Western Galilee Hospital recalls war’s hectic days
* ↑ «Jewish Federation of Greater Indiania, Visit of Dr. Masad Barhoum». Arxivat de l'original el 2013-04-15. [Consulta: 19 desembre 2017].
* ↑ http://www.haaretz.com/middle-east-news/syria/.premium-1.787053